Սակայն այս կարծիքին չէ քաղաքագետ Հայկ Մարտիրոսյանը: Վերջինիս համոզմամբ՝ «անցումային արդարադատությունը» քաղաքական կատակլիզմից երկիրը փրկելու քայլ է: Մարտիրոսյանը, անդրադառնալով «անցումային արդարադատության» քննադատություններին, ֆեյսբուքյան իր գրառման մեջ նշում է, որ իրավաբանները չպիտի քննարկեն այս թեման, քանի որ մտնում են մի ոլորտ, որը միայն առաջին հայացքից է իրենց առնչվում. «Իրավաբանները պետք է ինքաբացարկ հայտարարեն այսպես կոչված անցումային արդարադատության թեմայից եւ բանականորեն հեռու մնան այն քննարկելուց»,-գրում է Հայկ Մարտիրոսյանը: